62019CJ0072_INF
Решение на Съда (седми състав) от 3 декември 2020 г. —Saleh Thabet и др./Съвет
(Съединени дела C‑72/19 P и C‑145/19 P) (
1
)
„Обжалване — Ограничителни мерки, наложени с оглед на положението в Египет — Замразяване на финансови средства и икономически ресурси — Списък на лицата, образуванията и органите, чиито финансови средства и икономически ресурси се замразяват — Запазване на името на жалбоподателите в списъка — Решение на орган на трета държава — Задължение на Съвета на Европейския съюз да провери дали това решение е било прието при спазване на правото на защита и на правото на ефективна съдебна защита — Задължение за мотивиране“
Обща външна политика и политика на сигурност — Ограничителни мерки, наложени с оглед на положението в Египет — Решение за замразяване на средства — Приемане или оставяне в сила въз основа на взето от орган на трета държава национално решение за замразяване на средства — Допустимост — Условие — Национално решение, прието при спазване на правото на защита и на правото на ефективна съдебна защита — Задължение на Съвета да извърши проверка — Задължение за мотивиране — Обхват
(член 47 от Хартата на основните права на Европейския съюз; решения (ОВППС) 2016/411 и (ОВППС) 2017/496 на Съвета; Регламент 2017/491 на Съвета)
(вж. т. 32, 33, 37—41, 43, 45 и 46)
Диспозитив
1)
Отменя решение на Общия съд на Европейския съюз от 22 ноември 2018 г., Saleh Thabet и др./Съвет (T‑274/16 и T‑275/16, непубликувано, EU:T:2018:826), доколкото с него Общият съд отхвърля жалбите за отмяна на Решение (ОВППС) 2016/411 на Съвета от 18 март 2016 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет, и на Решение (ОВППС) 2017/496 на Съвета от 21 март 2017 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет.
2)
Отменя решение на Общия съд на Европейския съюз от 12 декември 2018 г., Mubarak/Съвет (T‑358/17, непубликувано, EU:T:2018:905).
3)
Отменя Решения 2016/411 и 2017/496 в частта, в която се отнасят до г‑жа Suzanne Saleh Thabet, г‑н Gamal Mohamed Hosni Elsayed Mubarak, г‑н Alaa Mohamed Hosni Elsayed Mubarak, г‑жа Heddy Mohamed Magdy Hussein Rassekh и г‑жа Khadiga Mahmoud El Gammal.
4)
Отменя Решение 2017/496, Регламент за изпълнение (ЕС) 2017/491 на Съвета от 21 март 2017 година за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет, Решение (ОВППС) 2018/466 на Съвета от 21 март 2018 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет, и Регламент за изпълнение (ЕС) 2018/465 на Съвета от 21 март 2018 година за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет, в частта, в която посочените актове се отнасят до г‑н Mohamed Hosni Elsayed Mubarak.
5)
Осъжда Съвета на Европейския съюз да заплати съдебните разноски както в първоинстанционните производства, така и в настоящото производство по обжалване.
(
1
)	ОВ C 35, 1.2.2021 г.